બે દિવસ પહેલા જ હજારો વિદ્યાર્થીઓએ ગાંધીનગરમાં દેખાવો કર્યા હતા ત્યારબાદ હવે બિનસચિવાલયની પરીક્ષા રદ કરવાની માંગણી સાથે નેશનલ સ્ટુડન્ટ યુનિયન ઓફ ઈન્ડિયા દ્વારા રાજકોટ સહિત રાજયભરમાં કોલેજ બંધ રાખવાનું એલાન આપવામાં આવ્યું હતું જોકે બીજીબાજુ પરીક્ષાનાં તબકકા પણ ચાલુ હોય ઘણી યુનિવર્સિટીઓમાં પરીક્ષા લેવાઈ રહી છે જેથી જે કોલેજોમાં પરીક્ષા ચાલુ છે કોલેજો ચાલુ રાખવામાં આવી હતી અને બાકીની કોલેજો બંધ રાખવા આહવાન કરાયું હતું ત્યારે  કાંતિલાલભાઈ શેઠ ફિઝીયોથેરાપી કોલેજ ચાલુ હોવાથી બંધ કરાવી હતી ત્યારબાદ એનએસયુઆઈ દ્વારા કણસાગરા મહિલા કોલેજનું શૈક્ષણિક કાર્ય ચાલુ હોવાથી યુથ કોંગ્રેસ અને એનએસયુઆઈનાં આગેવાનો દ્વારા કોલેજ બંધ કરાવવામાં આવતા ત્યાં જ પોલીસનો કાફલો આવી જતાં ત્યાં જ એનએસયુઆઈનાં અને યુથ કોંગ્રેસનાં આગેવાનો અને કાર્યકર્તાઓની અટકાયત કરવામાં આવી હતી.